[{"text_idx": "#000001", "text": "Dod o hyd i lwybr"}, {"text_idx": "#000004", "text": "Mae\u2019r adnoddau hyn wedi\u2019u creu gan Brosiect Partneriaeth Rhoi Cartref i Fyd Natur yng Nghaerdydd. Mae\u2019r prosiect wedi gweithio gyda dros 30,000 o deuluoedd, ysgolion, sefydliadau lleol ac unigolion i helpu i gysylltu cymunedau trefol a\u0302 bywyd gwyllt lleol a\u2019u grymuso i weithredu dros fyd natur."}, {"text_idx": "#000007", "text": "Mwynhaodd dros 10,000 o blant gysylltu a\u0302 byd natur drwy ddefnyddio\u2019r rhain rhwng 2017-2022."}, {"text_idx": "#000008", "text": "Mae\u2019r canllaw hwn yn esbonio sut i ddefnyddio\u2019r gweithgareddau syml hyn i greu sesiynau chwarae ym myd natur."}, {"text_idx": "#000009", "text": "Cyswllt i Lwybrau Byd Natur"}, {"text_idx": "#000010", "text": "Wrth feddwl pa weithgareddau i\u2019w paratoi er mwyn helpu i gysylltu plant a theuluoedd a\u0302 byd natur, mae\u2019n werth ystyried y Pum Llwybr i Gysylltu a\u0302 Byd Natur, a luniwyd gan Brifysgol Derby. Datblygwyd y llwybrau hyn yn dilyn blynyddoedd o ymchwil gan weithwyr proffesiynol amrywiol a byddant yn sicrhau cysylltiad a\u0302 byd natur i blant. Mae pob llwybr yn addas ar gyfer arddull dysgu a datblygu penodol, a thrwy sicrhau bod gennych weithgareddau sy\u2019n ymgorffori dau neu fwy o\u2019r llwybrau hyn, rydych yn gwneud y gweithgaredd yn hygyrch ac yn fwy cynhwysol i gynulleidfa ehangach."}, {"text_idx": "#000011", "text": "Drwy ymchwil, ymgynghori a gwerthuso, creodd prosiect Rhoi Cartref i Fyd Natur yng Nghaerdydd \u2018fatrics\u2019 o weithgareddau tymhorol. Mae gan bob gweithgaredd brif lwybr. Mae llawer o\u2019r gweithgareddau\u2019n cefnogi mwy nag un llwybr, er enghraifft \u2018Planhigion blodeuol\u2019, sy\u2019n cael ei restru dan cyswllt ond sydd a\u0302 chysylltiad agos a\u0302 harddwch hefyd. Yn yr un modd, gellir gwneud llawer o\u2019r gweithgareddau drwy gydol y flwyddyn, ac nid yn ystod un tymor yn unig."}, {"text_idx": "#000012", "text": "Y syniad yw eich bod yn defnyddio cyfuniad o\u2019r gweithgareddau hynny sy\u2019n addas i chi er mwyn creu eich digwyddiad natur eich hun, neu\u2019n eu defnyddio fel gweithgareddau unigol."}, {"text_idx": "#000013", "text": "Mae croeso i chi lawrlwytho\u2019r 16 o weithgareddau hyn a\u2019u defnyddio gyda phlant a theuluoedd."}, {"text_idx": "#000014", "text": "Dyma ychydig o dempledi gwag i chi greu eich gweithgareddau eich hun."}, {"text_idx": "#000016", "text": "Canllaw tymhorolar gyfer darparu cwricwlwm Cymru gan ddefynddio\u2019r awyr agored."}, {"text_idx": "#000019", "text": "Ymarfer gweithgareddau ymlaen llaw i weld sut i leihau risgiau.\nGwiriwch y tywydd y diwrnod cynt.\nGofynnwch i\u2019r plant sut y gallant gadw eu hunain yn ddiogel.\nByddwch yn wyliadwrus yn ystod y gweithgaredd am beryglon annisgwyl.\nGwell peidio ag aflonyddu ar bethau byw, yn hytrach edrych arnynt yn dawel.\nPeidiwch a\u0302 chyffwrdd ag unrhyw beth nad ydych 100% yn siw\u0302r amdano neu y gwyddoch y bydd yn eich pigo.\nSicrhewch fod y plant yn gwybod y ffiniau, a\u2019ch bod bob amser yn gwybod ble maen nhw."}]